২০২২ আইসিসি পুরুষ টি২০ বিশ্বকাপ ছিল একটি আন্তর্জাতিক ক্রিকেট টুর্নামেন্ট যেটি আইসিসি পুরুষ টি২০ বিশ্বকাপের অষ্টম আসর হিসেবে ২০২২ সালের অক্টোবর ও নভেম্বর মাসে অস্ট্রেলিয়ায় অনুষ্ঠিত হয়। টুর্নামেন্টটি প্রথমে ২০২০ সালে অনুষ্ঠিত হওয়ার কথা থাকলেও কোভিড-১৯ মহামারির কারণে তা ২০২২ পর্যন্ত স্থগিত করা হয়। ২০২০ সালের আগস্ট মাসে আন্তর্জাতিক ক্রিকেট কাউন্সিল (আইসিসি) ২০২২ সালের টুর্নামেন্টটি অস্ট্রেলিয়ায় অনুষ্ঠিত হবে বলে নিশ্চিত করে। ২০২২ সালের জানুয়ারি মাসে টুর্নামেন্টের সূচি নিশ্চিত করা হয়। স্বাগতিক অস্ট্রেলিয়া ছিল বিগত আসরের বিজয়ী দল।  টুর্নামেন্টের ফাইনালে পাকিস্তানকে হারিয়ে ইংল্যান্ড নিজেদের দ্বিতীয় পুরুষ টি২০ বিশ্বকাপ শিরোপা অর্জন করে। প্রতিযোগিতার সেরা খেলোয়াড় নির্বাচিত হন ইংল্যান্ডের স্যাম কারান।  প্রেক্ষাপট ২০১৮ সালের এপ্রিল মাসে আইসিসি ঘোষণা দেয় যে ২০২১ সালের সূচিতে থাকা চ্যাম্পিয়ন্স ট্রফির আসরের পরিবর্তে বিশ্বকাপ টুর্নামেন্টটি অনুষ্ঠিত হবে। ২০২০ সালের জুন মাসে কোভিড-১৯ মহামারি সংক্রান্ত পরিস্থিতিতে ২০২১ সালের টি২০ বিশ্বকাপের ভবিষ্যৎ বিষয়ে আলোচনার সময় ক্রিকেট অস্ট্রেলিয়ার সভাপতি ২০২১ সালের আসরটি অস্ট্রেলিয়ার ও ২০২২ সালের আসরটি ভারতের আয়োজন করা উচিত বলে মন্তব্য করেন। পরবর্তীতে আইসিসি জানায় যে যথাক্রমে ২০২০ ও ২০২১ সালের বিশ্বকাপের নির্ধারিত আয়োজক অস্ট্রেলিয়া ও ভারতের মধ্যে যেকোনও এক দেশই এ আসরটি আয়োজন করবে।  দলসমূহ ২০২১ আইসিসি পুরুষ টি২০ বিশ্বকাপের সুপার ১২ পর্বে স্থান পাওয়া ১২টি দল ২০২২ সালের আসরের জন্য স্বয়ংক্রিয়ভাবে উত্তীর্ণ হয়। এ ১২টি দলের মধ্যে ২০২১ সালের ১৫ নভেম্বর তারিখে র‍্যাংকিং-এ এগিয়ে থাকার কারণে স্বাগতিক অস্ট্রেলিয়াসহ আফগানিস্তান, ইংল্যান্ড, দক্ষিণ আফ্রিকা, নিউজিল্যান্ড, পাকিস্তান, বাংলাদেশ ও ভারত সরাসরি এ আসরের সুপার ১২ পর্বে খেলার যোগ্যতা অর্জন করে। ওয়েস্ট ইন্ডিজ, নামিবিয়া, শ্রীলঙ্কা ও স্কটল্যান্ড সুযোগ পায় প্রতিযোগিতার প্রথম পর্বে খেলার।  প্রতিযোগিতার বাকি ৪টি দল নির্ধারিত হয় দুটি বৈশ্বিক বাছাইপর্ব টুর্নামেন্টের মাধ্যমে, যে টুর্নামেন্টগুলোর প্রতিটি থেকে সেরা দুই দল বিশ্বকাপে খেলার যোগ্যতা অর্জন করে। টুর্নামেন্টগুলোতে অংশ নেয় মোট ১৬টি দল: ২০২১ বিশ্বকাপের সুপার ১২ পর্বে উত্তীর্ণ হতে না পারা চারটি দল (আয়ারল্যান্ড, ওমান, নেদারল্যান্ডস, পাপুয়া নিউ গিনি), র‍্যাংকিং-এ এর পর সেরা অবস্থানে থাকা চারটি দল (জিম্বাবুয়ে, নেপাল, সিঙ্গাপুর, সংযুক্ত আরব আমিরাত) ও আঞ্চলিক বাছাইপর্ব থেকে উত্তীর্ণ হওয়া আটটি দল। বৈশ্বিক বাছাইপর্ব এ থেকে উত্তীর্ণ হয় আয়ারল্যান্ড ও সংযুক্ত আরব আমিরাত। টুর্নামেন্টটিতে বিজয়ী হয়ে সংযুক্ত আরব আমিরাত স্থান পায় বিশ্বকাপের গ্রুপ এতে, এবং আয়ারল্যান্ডের স্থান হয় গ্রুপ বিতে। বৈশ্বিক বাছাইপর্ব বি থেকে শেষ দুই দল হিসেবে বিশ্বকাপে উত্তীর্ণ হয় জিম্বাবুয়ে ও নেদারল্যান্ডস। বিজয়ী জিম্বাবুয়ে বিশ্বকাপের গ্রুপ বিতে ও রানার-আপ নেদার‍ল্যান্ডস বিশ্বকাপের গ্রুপ এতে স্থান পায়। +উত্তরণের যোগ্যতাতারিখআয়োজনস্থলআসনউত্তীর্ণ দলস্বাগতিক৭ আগস্ট ২০২০১২০২১ আইসিসি পুরুষ টি২০ বিশ্বকাপ(শেষ পুরুষ টি২০ বিশ্বকাপের সেরা ১১ দল, স্বাগতিক দল ছাড়া) ওমান সংযুক্ত আরব আমিরাত১১বৈশ্বিক বাছাইপর্ব এ ওমান২বৈশ্বিক বাছাইপর্ব বি জিম্বাবুয়ে২মোট১৬  বৈশ্বিক বাছাইপর্ব বৈশ্বিক বাছাইপর্ব টুর্নামেন্টসমূহে অংশ নেয় ২০২১ আইসিসি পুরুষ টি২০ বিশ্বকাপে সর্বশেষ অবস্থানে থাকা চার দল, স্বয়ংক্রিয়ভাবে বিশ্বকাপ বা বাছাইপর্বে উত্তীর্ণ না হওয়া দলসমূহের মধ্যে র‍্যাংকিং অনুযায়ী সেরা চার দল ও আঞ্চলিক বাছাইপর্বের মাধ্যমে উত্তীর্ণ হওয়া আট দল। ২০২১ সালের আগস্ট মাসে আন্তর্জাতিক ক্রিকেট কাউন্সিল (আইসিসি) কোভিড-১৯ মহামারির কারণে পূ্র্ব এশিয়া-প্রশান্ত মহাসাগরীয় অঞ্চলের বাছাইপর্ব বাতিল হওয়ার কথা নিশ্চিত করে। এ কারণে র‍্যাংকিং অনুযায়ী পূর্ব এশিয়া-প্রশান্ত মহাসাগরীয় অঞ্চলের সেরা দল হিসেবে ফিলিপাইন বৈশ্বিক বাছাইপর্বে উত্তীর্ণ হয়। ২০২১ সালের অক্টোবর মাসে এশিয়া অঞ্চলের বাছাইপর্বের বি গ্রুপের খেলাও মহামারির কারণে বাতিল ঘোষিত হয়, যার ফলে সেরা র‍্যাংকে থাকা দল হিসেবে হংকং বৈশ্বিক বাছাইপর্বে অংশগ্রহণের সুযোগ পায়। ইউরোপ অঞ্চলের বাছাইপর্ব থেকে উত্তীর্ণ হয় জার্সি ও জার্মানি। এশিয়া অঞ্চলের বাছাইপর্বের এ গ্রুপ থেকে উত্তীর্ণ হয় বাহরাইন। আমেরিকা অঞ্চলের বাছাইপর্ব থেকে উত্তীর্ণ হয় মার্কিন যুক্তরাষ্ট্র ও কানাডা। বৈশ্বিক বাছাইপর্বের সর্বশেষ স্থানটি আফ্রিকা অঞ্চলের বাছাইপর্বের আঞ্চলিক বাছাইপর্বে বিজয়ী হয়ে লাভ করে উগান্ডা। +উত্তরণের যোগ্যতাতারিখআয়োজনস্থলআসনউত্তীর্ণ দলস্বয়ংক্রিয়ভাবে উত্তীর্ণ২০২১ আইসিসি পুরুষ টি২০ বিশ্বকাপ(শেষ পুরুষ টি২০ বিশ্বকাপের সর্বশেষ অবস্থানে থাকা ৪ দল) ওমান সংযুক্ত আরব আমিরাত৪আইসিসি পুরুষ টি২০আই র‍্যাংকিং(স্বয়ংক্রিয়ভাবে উত্তীর্ণ হতে ব্যর্থ দলসমূহের মধ্যে সেরা ৪ দল)colspan="2" ৪আঞ্চলিক বাছাইপর্ব থেকে উত্তীর্ণপূর্ব-এশিয়া প্রশান্ত মহাসাগরীয় অঞ্চল জাপান১এশিয়া (এ) কাতার১এশিয়া (বি) মালয়েশিয়া১ইউরোপ স্পেন২আমেরিকা অ্যান্টিগা ও বারবুডা২আফ্রিকা রুয়ান্ডা১মোট১৬  ম্যাচ পরিচালনাকারী কর্মকর্তা ২০২২ সালের ৩ অক্টোবর আইসিসি টুর্নামেন্টের ম্যাচ রেফারি ও মাঠের আম্পায়ারদের নাম ঘোষণা করে।  ম্যাচ রেফারি   অ্যান্ডি পাইক্রফট   ক্রিস ব্রড   ডেভিড বুন   রঞ্জন মদুগাল্লে  আম্পায়ার    অ্যাড্রিয়ান হোল্ডস্টক    আলিম দার   আহসান রাজা   কুমার ধর্মসেনা    ক্রিস গ্যাফানি   ক্রিস ব্রাউন    জোয়েল উইলসন   নিতিন মেনন    পল উইলসন   পল রাইফেল   মাইকেল গফ   মারে এরাসমাস    রড টাকার   রিচার্ড ইলিংওয়ার্থ   রিচার্ড কেটলবরা   ল্যাংটন রুসেরে   দলীয় সদস্য  ২০২২ সালের ২২ সেপ্টেম্বরের মধ্যে অংশগ্রহণকারী প্রতিটি দল নিজেদের প্রাথমিক সদস্য তালিকা ঘোষণা করে। ২০২২ সালের ১ সেপ্টেম্বর প্রথম দল হিসেবে অস্ট্রেলিয়া নিজেদের দল ঘোষণা করে।  মাঠ ২০২১ সালের ১৫ নভেম্বর আইসিসি টুর্নামেন্টের ম্যাচ আয়োজনকারী শহরসমূহের নাম নিশ্চিত করে। টুর্নামেন্টের ম্যাচ আয়োজন করে অ্যাডিলেড, হোবার্ট, জিলং, পার্থ, ব্রিসবেন, মেলবোর্ন ও সিডনি। টুর্নামেন্টের সেমিফাইনাল অনুষ্ঠিত হয় সিডনি ক্রিকেট মাঠ ও অ্যাডিলেড ওভালে। ফাইনাল ম্যাচ আয়োজন করে মেলবোর্ন ক্রিকেট মাঠ।  ব্রিসবেনপার্থঅ্যাডিলেডসিডনিব্রিসবেন ক্রিকেট মাঠপার্থ স্টেডিয়ামঅ্যাডিলেড ওভালসিডনি ক্রিকেট মাঠধারণক্ষমতা: ৪২০০০ধারণক্ষমতা: ৬১২৬৬ধারণক্ষমতা: ৫৫৩১৭ধারণক্ষমতা: ৪৮৬০১175px175px175px175px জিলংমেলবোর্নহোবার্টকার্ডিনিয়া পার্কমেলবোর্ন ক্রিকেট মাঠবেলরিভ ওভালধারণক্ষমতা: ২৬০০০ধারণক্ষমতা: ১০০০২৪ধারণক্ষমতা: ২০০০০175px175px175px  প্রস্তুতিমূলক ম্যাচ টুর্নামেন্ট শুরুর আগে অংশগ্রহণকারী প্রতিটি দল (প্রথম পর্বে অংশগ্রহণকারী দলগুলো প্রথম পর্বের আগে ও সুপার ১২ পর্বে সরাসরি সুযোগ পাওয়া দলগুলো প্রথম পর্ব চলাকালে) কিছু প্রস্তুতিমূলক ম্যাচে অংশগ্রহণ করে। অস্ট্রেলিয়া ও ইংল্যান্ড একটি করে এবং বাকি প্রতিটি দল দুটি করে ম্যাচে অংশ নেয়।  প্রথম পর্ব ২০২২ সালের ২১ মার্চ আইসিসি প্রথম পর্বের সূচি নিশ্চিত করে। গ্রুপ এ পয়েন্ট তালিকা  সূচি  গ্রুপ বি পয়েন্ট তালিকা  সূচি  সুপার ১২ গ্রুপ ১ পয়েন্ট তালিকা  সূচি  গ্রুপ ২ পয়েন্ট তালিকা  সূচি  নকআউট পর্ব বন্ধনী  সেমিফাইনাল ১ম সেমিফাইনাল  ২য় সেমিফাইনাল  ফাইনাল  পরিসংখ্যান একক রেকর্ড সর্বাধিক রান ক্রমখেলোয়াড়দলরানসংখ্যাসর্বোচ্চ স্কোর৪৬৫০১০০স্ট্রাইক রেটগড় রান১বিরাট কোহলি২৯৬৮২*২৫৮৪০১৩৬.৪০৯৮.৬৬২ম্যাক্স ও'ডাউড২৪২৭১*২২৮২০১১২.৫৫৩৪.৫৭৩সূর্যকুমার যাদব২৩৯৬৮২৬৯৩০১৮৯.৬৮৫৯.৭৫ উৎস: ইএসপিএনক্রিকইনফো  সর্বাধিক উইকেট ক্রমখেলোয়াড়দলউইকেট সংখ্যাসেরা বোলিং ফিগার ইনিংসে ৫ উইকেটইকোনমি১ওয়ানিদু হাসারাঙ্গা১৫৩/৮০৬.৪১২স্যাম কারান১৩৫/১০১৬.৫২৩বাস ডে লেডা১৩৩/১৯০৭.৬৮ উৎস: ইএসপিএনক্রিকইনফো  হ্যাটট্রিক ক্রমখেলোয়াড়দলপ্রতিপক্ষবোলিং বিশ্লেষণতারিখতথ্যসূত্র ১কার্তিক মেইয়াপ্পান৪-০-১৯-৩১৮ অক্টোবর ২০২২২জশুয়া লিটল৪-০-২২-৩৪ নভেম্বর ২০২২  সর্বাধিক ছয় ক্রমখেলোয়াড়দলছয় সংখ্যা১সিকান্দার রাজা১১২অ্যালেক্স হেলস১০৩কুশল মেন্ডিস১০ উৎস: ইএসপিএনক্রিকইনফো  শতরানের ইনিংস ক্রমখেলোয়াড়দলপ্রতিপক্ষ রান ৪৬স্ট্রাইক রেটতারিখতথ্যসূত্র ১রাইলি রুশো১০৯ (৫৬)৭৮১৯৪.৬৪২৭ অক্টোবর ২০২২২গ্লেন ফিলিপস১০৪ (৬৪)১০৪১৬২.৫০২৯ অক্টোবর ২০২২  দলগত রেকর্ড একক ইনিংসে সর্বাধিক রান ক্রমদলরানপ্রতিপক্ষ সর্বাধিক রান সংগ্রাহকতারিখ১২০৫/৫ (২০)রাইলি রুশো২৭ অক্টোবর ২০২২২২০০/৩ (২০)ডেভন কনওয়ে২২ অক্টোবর ২০২২৩১৮৬/৫ (২০)সূর্যকুমার যাদব৬ নভেম্বর ২০২২ উৎস: ইএসপিএনক্রিকইনফো  এক ম্যাচে সর্বোচ্চ রান ক্রম দল ১দল ২পর্বমোট রানমাঠতারিখ১প্রথম পর্ব৩৫৬ হোবার্ট১৯ অক্টোবর ২০২২২নকআউট৩৩৮অ্যাডিলেড১০ নভেম্বর ২০২২৩সুপার ১২৩৩৮ব্রিসবেন১ নভেম্বর ২০২২ উৎস: ইএসপিএনক্রিকইনফোবি.দ্র.: ম্যাচগুলোতে জয়ী দলের নাম বোল্ড করে দেখানো হয়েছে।  পুরস্কার মূল্য ২০২২ সালের ৩০ সেপ্টেম্বর আন্তর্জাতিক ক্রিকেট কাউন্সিল (আইসিসি) টুর্নামেন্টের পুরস্কার মূল্যের তালিকা ঘোষণা করে। অবস্থান দলপুরস্কার মূল্যচ্যাম্পিয়ন$১,৬০০,০০০রানার-আপ$৮০০,০০০সেমিফাইনালে পরাজিত$৮০০,০০০(প্রতিটি দল $৪০০‌,০০০ করে)সুপার ১২ পর্বে বিদায়$৫৬০,০০০(প্রতিটি দল $৭০‌,০০০ করে)প্রথম পর্বে বিদায়$১৬০,০০০(প্রতিটি দল $৪০,০০০ করে) এছাড়াও প্রথম পর্ব ও সুপার ১২ পর্বে প্রতি ম্যাচ জয়ের জন্য জয়ী দল অতিরিক্ত $৪০‌,০০০ লাভ করে।  প্রতিযোগিতার সেরা একাদশ ২০২২ সালের ১৪ নভেম্বর আন্তর্জাতিক ক্রিকেট কাউন্সিল প্রতিযোগিতার সেরা একাদশ ঘোষণা করে, যে একাদশে টুর্নামেন্টের সেরা খেলোয়াড় স্যাম কারান অন্তর্ভুক্ত হন। একাদশে অধিনায়ক হিসেবে জস বাটলারকে রাখা হয়। খেলোয়াড়ভূমিকা ব্যাটারব্যাটার, অধিনায়ক, উইকেটরক্ষকব্যাটারব্যাটারব্যাটারঅলরাউন্ডার (ডানহাতি অফ স্পিন)অলরাউন্ডার (ডানহাতি লেগ স্পিন)অলরাউন্ডার (বাঁহাতি মিডিয়াম ফাস্ট)বোলার (ডানহাতি ফাস্ট)বোলার (ডানহাতি ফাস্ট)বোলার (বাঁহাতি ফাস্ট)অলরাউন্ডার (ডানহাতি মিডিয়াম ফাস্ট), দ্বাদশ খেলোয়াড়  তথ্যসূত্র  বহিঃসংযোগ  ইএসপিএনক্রিকইনফোতে প্রস্তুতিমূলক ম্যাচসমূহের প্রধান পাতা   ইএসপিএনক্রিকইনফোতে টুর্নামেন্টের প্রধান পাতা     বিষয়শ্রেণী:পুরুষদের আইসিসি টি-টোয়েন্টি বিশ্বকাপ বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা পুরুষ টি২০ বিশ্বকাপ বিষয়শ্রেণী:অস্ট্রেলিয়ায় আন্তর্জাতিক ক্রিকেট প্রতিযোগিতা